62° N car rental og Krabbameinsfelagið hava í 2019 gjørt eina samstarvsavtalu. Avtalan hevur við sær, at kundar, sum bíleggja leigubil á heimasíðuni hjá 62° N car rental, kunnu velja at lata ein fíggjarligan stuðul til Krabbameinsfelagið. Stuðulin er markaður til børn við foreldrum, sum er rakt av krabbameini. Til ber at stuðla við 50 krónum, 150 krónum ella 300 krónum. Øll stuðulsupphæddin fer til Krabbameinsfelagið. Umframt hetta hevur vinnudeildin á ferðaskrivstovuni hjá 62° N eitt umfatandi samstarv við Krabbameinsfelagið. Les meira um tað samstarvið her.